లయ (నటి)

లయ  తెలుగు సినిమా నటీమణి. కుటుంబ చిత్రాల కథానాయకిగా పేరుతెచ్చుకున్న ఈమె జాతీయ స్థాయి చదరంగం క్రీడాకారిణి కూడా.

బాల్యము - విద్యాభ్యాసము
చిన్నతనంలో ఈవిడ తండ్రి వృత్తి (ప్రస్తుతం నెఫాలజిస్ట్) రీత్యా మద్రాసులో వున్నప్పుడు ప్రి-నర్సరీ, నర్సరీ చదువుకుంది. తరువాత విజయవాడకి మారి ఎల్.కె.జి నుంచీ  సినిమారంగానికి వచ్చేవరకూ (ఇంటర్మీడియట్) నిర్మలా కాన్మెంటు ఉన్నత పాఠశాలలో చదువుకుంది.

చదరంగం
రెండో తరగతిలో వున్నప్పుడే చదరంగంలో మంచి ప్రావీణ్యం సంపాదించింది. రాష్ట్రస్థాయిలో ఏడుసార్లు, జాతీయస్థాయిలో ఒకసారి పతకాలు కూడా గెలుచుకుంది.  పదవ తరగతి వరకు చదరంగం పోటీలలో పాల్గొంది.

సంగీతం - నృత్యం
5వ తరగతి నుంచే సంగీతం, కూచిపూడి నృత్యం నేర్చుకుంది. విజయవాడలో జోస్యుల రామచంద్రమూర్తి వద్ద, హైదరాబాదు వచ్చాక పసుమర్తి రామలింగశాస్త్రి వద్ద. . హైదరాబాదు విహారయాత్రకు  వెళ్ళినప్పుడు అక్కినేని కుటుంబరావు ఆయన తీయబోయే బాలల చిత్రం భద్రం కొడకో సినిమాలో నటించడం కోసం పిల్లల్ని వెదుకుతూ వీరి బృందాన్ని చూడడం, అందులో చలాకీగా వున్న లయను చూసి సినిమాల్లో వేషానికి గానూ ఎంపిక చేసుకోవడం జరిగింది.

మొదటి సినిమా అవకాశం
లయకు నాలుగవ తరగతిలోనే మొదటి సినిమాలో నటించే అవకాశం వచ్చినది. అయితే, ఆ సినిమా మామూలు సినిమాగా విడుదల అవ్వకపోవడం వల్ల ఎక్కువమందిని చేరలేకపోయింది. అటుతరువాత లయ విజయవాడ వచ్చేసి తన చదువును కొనసాగించింది. 10వ తరగతిలో వున్నప్పుడు 1996లో జెమిని టి.వి.లో కె. రాఘవేంద్రరావు కొత్త సినిమాకి నటీనటులకోసం స్టార్ 2000 పోటీల గురించి ప్రకటన వచ్చింది. దానికి లయ ఫోటోలు పంపించారు. ఆ పోటీలో వివిధ దశలు దాటి లయ రెండో స్థానంలో గెలుపొందింది. ఐతే మొదటి స్థానం వచ్చిన వాళ్ళకే సినిమాలో వేషం ఇస్తానన్నారు కాబట్టి ఈమెకు పరదేశి సినిమాలో నటించే అవకాశం రాలేదు. తరువాత ఇంటర్మీడియట్ మొదటి సంవత్సరం చివరలో ఉండగా స్వయంవరం సినిమాలో కథానాయికగా ఎంపికైంది. ఆ సినిమా పూర్తై 1999 ఏప్రిల్లో విడుదలైంది. కొత్త నిర్మాత , కొత్త దర్శకుడు, కొత్త హీరో, కొత్త హీరోయిన్, కొత్త రచయిత ఇలాంటి కాంబినేషన్లో రూపుదిద్దికున్న స్వయంవరం సినిమా విజయవంతమైనది.

 ఫిల్మోగ్రఫీ 

 సినిమా 
+కీ† (**)ఇంకా విడుదల కాని చిత్రాలను సూచిస్తుంది.
సంవత్సరంపేరుపాత్రభాషగమనికలు1992భద్రం కొడుకోతెలుగుతొలి చిత్రం చైల్డ్ ఆర్టిస్ట్1999స్వయంవరంఅనుప్రధాన పాత్రలో తొలి చిత్రంమా బాలాజీసుజాత2000 సంవత్సరంకోదండ రాముడులతమనోహరంఉషమనసున్న మారాజుఅమృతదేవుళ్లుసీతా దేవిఅతిధి పాత్ర2001మధువే ఆగోన బాశాంతికన్నడమా ఆవిడ మీద ఒట్టు మీ ఆవిడ చాలా మంచిదికనక దుర్గతెలుగుప్రేమించుమీనారామ్మా! చిలకమ్మాగాయత్రినాలో ఉన్న ప్రేమహేమహనుమాన్ జంక్షన్సంగీత2002గెలుపునువ్వు లేక నేను లేనునీర్జాకొండవీటి సింహాసనంవరాలనీ ప్రేమకైఅంజలిశ్రీ బన్నారి అమ్మన్భవానీతమిళంశివ రామరాజురామరాజు భార్యతెలుగు2003దొంగరాముడు అండ్ పార్టీవసంత లక్ష్మిపెళ్లాంతో పనేంటిశిరీషనేను పెళ్లికి రెడీభావనమిస్సమ్మ (2003 సినిమా)రత్న మాల2004వీర కన్నడిగలక్ష్మికన్నడగజేంద్రఇంధుతమిళంవిజయేంద్ర వర్మఇందిరాతెలుగుస్వరాభిషేకంసురేఖ2005తొమ్మనుం మక్కలుంపూంకావనంమలయాళంఆలిస్ ఇన్ వండర్ల్యాండ్సోఫియాఉడయోన్మాయఅదిరిందయ్యా చంద్రంరాజ్యంతెలుగుచాణక్యుడుఅంజలితమిళం2006రాష్ట్రంసెలీన్మలయాళంగండుగలి కుమార రామరామలేకన్నడటాటా బిర్లా మధ్యలో లైలామహాలక్ష్మితెలుగు2010బ్రహ్మలోకం టు యమలోకం వయా భూలోకంఆది పరాశక్తిఅతిధి పాత్ర2018అమర్ అక్బర్ ఆంటోనిఐశ్వర్య తల్లి2025తమ్ముడుఝాన్సీ కిరణ్మ్యీ2026సాంప్రదాయిని సుప్పిని సుద్దపూసని

 టెలివిజన్ 

 హోస్ట్‌గా జెమినీ టీవీలో మెగా బంగారం మీ కోసం - 1
 ఈటీవీలో సాంబవి​
 హోస్ట్‌గా ఈటీవీలో పాడుతా తీయగా
 స్టార్ మాలో బిగ్ బాస్ 9 అతిథిగా

 అవార్డులు & నామినేషన్లు 

 నంది అవార్డులు 

 ప్రత్యేక జ్యూరీ అవార్డు - స్వయంవరం (1999)
 ఉత్తమ నటి - మనోహరం (2000) 
 ఉత్తమ నటి - ప్రేమించు (2001)

మూలాలు

బయటి లంకెలు

వర్గం:తెలుగు సినిమా నటీమణులు
వర్గం:కృష్ణా జిల్లా సినిమా నటీమణులు
వర్గం:నంది ఉత్తమ నటీమణులు
వర్గం:మలయాళ సినిమా నటీమణులు
వర్గం:తెలుగు కళాకారులు
వర్గం:ఆంధ్రప్రదేశ్ చదరంగ క్రీడాకారిణులు
వర్గం:1985 జననాలు
వర్గం:విజయవాడ వ్యక్తులు